**Grozījumi Fizisko personu reģistra likumā**

Izdarīt Fizisko personu reģistra likumā (Latvijas Vēstnesis, 2017, 259. nr.; 2020, 106. nr.; 2021, 118.nr.) šādus grozījumus:

1. Svītrot 2. panta otrās daļas 8. punktā vārdus "rajona (pilsētas)".
2. Papildināt 4. panta pirmās daļas 2. punktu ar "j" apakšpunktu šādā redakcijā:

" j) kurš Latvijā reģistrē partnerību vai izbeidz to".

3. 8. pantā:

izteikt piekto daļu šādā redakcijā:

"(5) Zvērināts notārs iekļauj un aktualizē Reģistrā ziņas par šā likuma 4. panta pirmās daļas 2. punkta "d" un "j" apakšpunktā minēto personu, kā arī aktualizē Reģistrā iekļautās ziņas par šā likuma 4. panta pirmajā daļā minēto personu laulības šķiršanu, reģistrētu partnerību un tās izbeigšanu.";

svītrot astotajā daļā vārdus “Rajona (pilsētas)” .

1. 11. pantā:

aizstāt pirmās daļas 12.1 punktā vārdu un burtu "un "i"" ar burtiem un vārdu ""i" un "j"";

aizstāt pirmās daļas 13. punktā vārdu un burtu "vai "i"" ar burtiem un vārdu ""i" vai "j"";

papildināt pirmo daļu ar 36. un 37. punktu šādā redakcijā:

"36) ziņas par partnerību;

37) ziņas par partnerības izbeigšanu."

papildināt ar 4.4 daļu šādā redakcijā:

"(44) Par šā likuma 4. panta pirmās daļas 2. punkta "j" apakšpunktā minēto personu Reģistrā iekļauj šā panta pirmās daļas 1., 2., 3., 6., 7., 9., 10., 11., 12.1, 13. 16., 36. un 37. punktā minētās ziņas."

1. Papildināt pārejas noteikumus ar 8.punktu šādā redakcijā:

"8. Ziņas par tiesiskajām attiecībām, kas konstatētas ar tiesas nolēmumu par ģimenes tiesisko attiecību konstatēšanu, kurš pieņemts par pieteikumu, kas iesniegts tiesā līdz 2024. gada 30. jūnijam, Reģistrā pēc personas lūguma aktualizē Pārvalde. Pēc šo ziņu aktualizēšanas personām, kuru ģimenes tiesiskās attiecības konstatētas ar tiesas nolēmumu, ir visas tās tiesības un pienākumi, kas ir personām, kuras partnerību nodibinājušas, zvērinātam notāram taisot notariālu aktu par partnerību."

Likums stājas spēkā 2024. gada 1. jūlijā.